***Phonapate*** er en slekt av hettebiller som borer i ved.

Utseende
--------

Middelsstore til ganske store (gjerne 20-30 millimeter), langstrakte, nokså smale biller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Hos de fleste artene er brystskjoldet (pronotum) høyt hvelvet, hetteformet, og dekker hodet sett ovenfra. **Hodet** er kort og bredt med små fasettøyne. Hos underfamiliene splintvedbiller (Lyctinae) og Polycaoninae er hodet fremstrakt og godt synlig ovenfra, hos de andre undergruppene er det dekket av det hetteformede brystskjoldet. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. **Brystskjoldet** (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. **Dekkvingene** er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. **Beina** er korte, framleggene har ofte tenner eller pigger. Føttene er nokså lange, slanke og fem-leddete. **Larvene** er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

Levevis
-------

De fleste av hettebillene borer i død ved. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Utbredelse
----------

De fleste av artene lever i Afrika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien hette- og borebiller, Bostrichoidea
			* Familien **hettebiller**, **Bostrichidae**
				+ Underfamilien hettebiller, Bostrichinae Latreille, 1802
					- Stammen Apatini Jacquelin du Val, 1861
						* Slekten ***Phonapate*** Lesne, 1895
							+ *Phonapate andriana* Lesne, 1909
							+ *Phonapate chan* (Semenov, 1891)
							+ *Phonapate densoana* Lesne, 1934
							+ *Phonapate deserti* (Semenov, 1891)
							+ *Phonapate discreta* Lesne, 1906
							+ *Phonapate fimbriata* Lesne, 1909
							+ *Phonapate madecassa* Lesne, 1899
							+ *Phonapate nitidipennis* (Waterhouse, 1881)
							+ *Phonapate porrecta* Lesne, 1900
							+ *Phonapate stridula* Lesne, 1909
							+ *Phonapate sublobata* Lesne, 1909
							+ *Phonapate uncinata* (Karsch, 1881)

Referanser
----------

1. ↑  «Artsdatabankens artsopplysninger». Artsdatabanken. 29. august 2020. Besøkt 29. august 2020.

Eksterne lenker
---------------

* (en) *Phonapate* i Encyclopedia of Life Rediger på Wikidata

* (en) *Phonapate* i Global Biodiversity Information Facility Rediger på Wikidata

* (en) *Phonapate* hos Fauna Europaea Rediger på Wikidata

* (en) *Phonapate* hos ITIS Rediger på Wikidata

* (en) *Phonapate* hos NCBI Rediger på Wikidata